Cei care își instalează camere de supraveghere vor beneficia de una dintre cele mai bune măsuri de precauție împotriva tâlharilor și nu numai. Totuși, legea prevede mai multe condiții clare pentru cei care vor să facă acest lucru.
Trebuie respectate mai multe condiții pentru instalarea unor camere de supraveghere
Acest sistem de securitate este supus mai multor legi. În primul rând, trebuie utilizat strict pentru descurajarea furturilor și supravegherea perimetrului în care sunt montate camerele.
Un sistem de supraveghere poate fi utilizat și pentru următoarele:
- a supraveghea locul de parcare;
- o curte comună;
- spațiile comune dintr-un bloc de locuințe.
În România, instalarea și utilizarea unui sistem de supraveghere este reglementată de următoarele legi:
- Regulamentul nr. 679/2016 privind protecția persoanelor fizice în ceea ce privește prelucrarea datelor cu caracter personal și liberă circulație a acestora a permis implementarea GDPR începând cu dată de 25 mai 2018;
- Instalarea camerelor de supraveghere în spații publice sau private este reglementată de Legea nr. 333/2003 privind pază obiectivelor, bunurilor, valorilor și protecția persoanelor și de Decizia nr. 52/2012 privind prelucrarea datelor cu caracter personal, prin utilizarea mijloacelor de supravegherea video;
- Supravegherea video făcută de angajator la locul de muncă este reglementată de Legea 190/2018 privind măsuri de punere în aplicare a Regulamentului UE nr. 679/2016.
Regulamentul GDPR nu se aplică în acest caz
Este aspect foarte important este că regulamentul GDPR nu se aplică dacă sistemul de supraveghere capturează imagini în limita locuinței personale.
În cazul în care sunt surprinse persoane în afară limitei proprietății, acest regulament trebuie respectat.
În cazul în care camerele sunt îndreptate și în afară perimetrului aflat în proprietate personală, este bine de știut că trebuie atenționate persoanele care ar putea apărea în cadru.
Acest lucru poate fi realizat cu ajutorul unui afiș de tipul „Atenție! Supraveghere video”.
De asemenea, afișul trebuie însoțit și de informări cu privire la motivul supravegherii, dar și de datele de contact.
Orice persoană care ar putea apărea în cadru are dreptul de a solicită mai multe detalii în ceea ce privește imaginile surprinse.
Totodată, persoanele care apar în imagini au și dreptul de a solicită ștergerea materialelor care conțin date personale despre ele.
Totuși, solicitarea poate fi refuzată dacă imaginile sunt probe într-un litigiu.
Solicitările de ștergere a materialelor pot fi adresate în scris sau verbal. Termenul pentru răspuns la acestea este de maxim o luna de zile.
În cazul în care sunt instalate camere care vizează domeniul public, va fi nevoie că instalarea să se realizeze de o firma licențiată de Poliția Română.
Trebuie respectate mai multe reguli pentru instalarea de camere la bloc
În cazul celor care vor să instaleze camere la bloc, trebuie avute în vedere următoarele aspecte. În primul rând, este nevoie să se protejeze drepturile tuturor locatarilor.
În acest sens, conform legislației, Asociația de proprietari devine operator de date personale și se supune regulamentului GDPR.
Amplasarea camerelor trebuie să se realizeze astfel:
- să nu fie poziționate astfel încât să înregistreze într-un apartament;
- să fie montate într-un număr redus;
- locația de stocare a înregistratorului nu poate fi situată în apartamentul unui locatar;
- la imagini vor avea acces doar persoanele de dinainte stabilite;
- echipamentul de supraveghere nu va fi folosit pentru spionaj;
- locatarii vor avea acces doar la datele care îi privesc pe ei.
Regulamentul general privind protecția datelor a intrat în vigoare în România pe 25 mai 2018
Amintim că Regulamentul general privind protecția datelor (GDPR) a intrat în vigoare în România pe 25 mai 2018.
Acesta se aplică și imaginilor captate de camerele de supraveghere.
Toate instituțiile, persoanele fizice sau juridice de pe teritoriul UE care utilizează camere de supraveghere trebuie să descrie de ce le utilizează.